**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2020. október 21-i ülésére)

## TÁRGY: LAKÁS BÉRBEADÁSA RÁKÓCZI ANDREA RÉSZÉRE

Rákóczi Andrea kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata bérlakást biztosítson számára.

Rákóczi Andrea 2001 óta a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium tagintézményének, a Petőfi Sándor Általános Iskola pedagógusa. 5 éve egyedül neveli egy kiskorú gyermekét.

Anyagi helyzete nem teszi lehetővé saját tulajdonú lakás megvásárlását, valamint piaci alapú albérlet fizetését, fenntartását, ezért kéri az Önkormányzat segítségét lakásproblémája megoldásához.

Az intézmény igazgatója és a tagintézmény vezetője támogatja kérelmét, az iskola elismert pedagógusa, munkájára hosszú távon számítanak.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére – a polgármester javaslatára – pályázat kiírása nélkül adja bérbe.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi 2650/2/A/28 helyrajzi számon nyilvántartott, természetben 6200 Kiskőrös, Luther Márton tér 7. szám IV. emelet 14. ajtószám alatti 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tároló helyiségekből álló 54 m2 alapterületű komfortos lakást Rákóczi Andrea részére 2020. év november hónap 02. napjától 2022. év november hónap 01. napjáig terjedő 2 éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium tagintézményénél, a Petőfi Sándor Általános Iskolánál fennálló munkaviszonya időtartamára.

**Kiskőrös, 2020. október 13.**

 **Domonyi László s.k.,**

 **polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2650/2/A/28 helyrajzi számon nyilvántartott, természetben, 6200 Kiskőrös, Luther Márton tér 7. szám IV. emelet 14. ajtószám alatti 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1 tároló helyiségekből álló komfortos, 54 m2  alapterületű lakást bérbe adja, Rákóczi Andrea 6200 Kiskőrös, Deák Ferenc utca 35. szám alatti lakos részére 2020. év november hónap 02. napjától 2022. év november hónap 01. napjáig terjedő 2 éves időtartamra, de legfeljebb a Kiskőrösi Petőfi Sándor Evangélikus Óvoda, Általános Iskola, Gimnázium és Szakgimnázium tagintézményénél, a Petőfi Sándor Általános Iskolánál fennálló munkaviszonya időtartamára.
2. felhatalmazza a polgármestert a határozat-tervezet mellékletét képező lakásbérleti szerződés aláírására.

**Felelős:** polgármester

**Határidő:** azonnal